Den amerikanske ambassadøren i Beijing oppfordret kinesiske myndigheter om ikke å bruke vold i møte med demonstranter i Tibet, og å gå i dialog med den tibetanske religiøse eksillederen Dalai Lama. 25px|EU-flagget EU sa i en uttalelse at de oppfordret Kina til ikke å gripe til maktbruk mot munker og fredelige demonstranter. Den australske regjeringen ba den kinesiske om å vise «tilbakeholdenhet» i håndteringen av demonstrasjonene. Utenriksminister Stephen Smith sa at Australia var «veldig bekymret over volden i Lhasa». Taiwan fordømte Kina for den væpnede aksjonen mot demonstrantene. Tysklands kansler Angela Merkel sa i en uttalelse 15. mars at «hun fulgte med på volden i Tibet med bekymring». Sveriges utenriksminister Carl Bildt fordømte de kinesiske myndighetene for sin voldelige angrep på demonstrantene og oppfordret Kina om å «respektere tibetanske rettigheter fullt ut». Den norske regjeringen ba ambassaden i Beijing om å overbringe beskjeden om at Norge er bekymret for utviklingen i Tibet de siste dagene, men at Norge allikevel fremdeles anerkjenner at Tibet er en del av Folkerepublikken Kina. En talsmann for den indiske regjeringen sa «Vi håper at alle de som er involvert, vil arbeide for å forbedre situasjonen og fjerne årsakene for en slik uro i Tibet, som er en autonom region i Kina, gjennom dialog og ikke-voldelige virkemiddel». Japanske myndigheter uttalte bekymring over situasjonen og oppfordret begge parter til selvbeherskelse, slik at uroen ikke spredde seg.